टीटीपी ने आत्मघाती हमलों की ली जिम्मेदारी  
प्रतिबंधित तहरीक-ए-तालिबान पाकिस्तान (टीटीपी) ने कराची और लाहौर में शिया जुलूसों को निशाना बनाकर किए गए हमलों की जिम्मेदारी ली है।
प्रतिबंधित तहरीक-ए-तालिबान पाकिस्तान (टीटीपी) ने कराची और लाहौर में शिया जुलूसों को निशाना बनाकर किए गए हमलों की जिम्मेदारी ली है और चेतावनी दी कि वह सुरक्षा एवं कानूनी एजेंसियों के खिलाफ और हमले करेगा।  अशांत उत्तरी वजीरिस्तान कबायली इलाके में तालिबान के प्रवक्ता अजाम तारिक ने संवाददाताओं से कहा कि मंगलवार के दो हमले सुरक्षा कर्मियों के खिलाफ थे, क्योंकि वे अमेरिकी हितों का पोषण करते हैं।  उसने कहा, सुरक्षा बल को हमले झेलने होंगे क्योंकि वे पाकिस्तान में अमेरिकी हितों को संरक्षण प्रदान करते हैं। प्रवक्ता किसी अज्ञात स्थान से फोन पर सवांददाताओं से बातचीत कर रहा था। मंगलवार के दोहरे बम विस्फोटों में सात पुलिसकर्मियों समेत 16 लोग मारे गए थे जबकि 80 अन्य घायल हुए थे।